PATVIRTINTA

Raseinių Šaltinio

progimnazijos direktoriaus

2025 m. d.

įsakymu Nr.

**RASEINIŲ ŠALTINIO PROGIMNAZIJOS**

**VAIKO GEROVĖS KOMISIJOS VEIKLOS PLANAS**

**2025 METAMS**

**I SKYRIUS**

**TRUMPA SITUACIJOS ANALIZĖ**

Raseinių Šaltinio progimnazijoje (toliau - Progimnazija) sausio 1 d. duomenimis mokosi 645 mokiniai. 124 mokiniams teikiama švietimo pagalba. Tai sudaro 19% visų Progimnazijoje besimokančių mokinių. Iš jų 82mokiniams Raseinių rajono švietimo pagalbos tarnyboje nustatyti specialieji ugdymosi poreikiai, skirtas ugdymo pritaikymas ir švietimo pagalba; 42 mokiniui Vaiko gerovės komisijos sprendimu nustatyti ugdymosi poreikiai ir Progimnazijos vadovo įsakymu skirta švietimo pagalba. Progimnazijoje švietimo pagalbą teikia psichologas, specialusis pedagogas, 2 logopedai, socialinis pedagogas, specialiąją pagalbą mokiniams teikia13 mokinio padėjėjų. Įgyvendinant 2024 m. įsigaliojusius Švietimo įstatymo pakeitimus ir Tūkstantmečio mokyklų programą bebarjerių ugdymo sąlygų kūrimui iškyla poreikis didinti švietimo pagalbos prieinamumą. Dėl didėjančio specialiųjų ugdymosi poreikių ar ugdymosi poreikių turinčių mokinių skaičiaus daliai mokinių skirta švietimo pagalba Progimnazijoje teikiama ne pilnu intensyvumu. Švietimo pagalbos specialistai pagalbą teikia didesniam mokinių skaičiui nei nurodoma patvirtintuose normatyvuose. Siekiant teikti reikalingą ir kokybišką, specialiuosius ugdymosi poreikius ar ugdymosi poreikius atliepiančią švietimo pagalbą kiekvienam specialiųjų ugdymosi poreikių ar ugdymosi poreikių turinčiam mokiniui, mokantis drauge su bendraamžiais, iškyla specialiojo pedagogo ir logopedo pozicijas užimančių specialistų poreikis.

**II SKYRIUS**

**TIKSLAI IR UŽDAVINIAI**

1. **Tikslas. Užtikrinti kompetencijomis grįstą atnaujinto ugdymo turinio įgyvendinimą**

**Uždaviniai:**

1.1. **Tobulinti pedagogų profesines kompetencijas, dirbant su atnaujintu ugdymo turiniu**

1.2. **Sukurti sąlygas kiekvienam mokiniui pagal jo gebėjimus įgyti aukštesnius pasiekimus, suteikiant tvarius žinių pagrindus**

1. **Tikslas. Kurti bebarjeres ugdymo sąlygas kiekvienam bendruomenės nariui**

**Uždaviniai:**

**2.1. Įgyvendinti Tūkstantmečio mokyklų programą**

**2.2. Tobulinti mokinių ir pedagogų kompetencijas, įgyvendinant rajoninius, nacionalinius ir tarptautinius projektus**

1. **Tikslas. Gerinti socialinę emocinę aplinką, integruojant progimnazijos vertybes į bendruomenės veiklas**

**Uždaviniai:**

**3.1. Stiprinti ryšius tarp mokinių tėvų ir pedagogų, užtikrinant ugdymo tikslų įgyvendinimą**

**3.2. Gerinti mokinių ir pedagogų emocinę sveikatą ir kurti saugią psichosocialinę aplinką**

* 1. **Stiprinti bendrystę su mokinių tėvais ir socialiniais partneriais įtraukiant juos į gyvenimo mokykloje kūrimą**

**III SKYRIUS**

**VEIKLOS TURINYS**

1. **Tikslas.** **Užtikrinti kompetencijomis grįstą atnaujinto ugdymo turinio įgyvendinimą**

|  |  |  |  |  |  |  |  |
| --- | --- | --- | --- | --- | --- | --- | --- |
| **1.1. Tobulinti pedagogų profesines kompetencijas, dirbant su atnaujintu ugdymo turiniu** | | | | | | | |
| **Eil.**  **Nr.** | | **Priemonės pavadinimas** | **Data** | **Vykdytojai** | **Reikalingos lėšos** | **Laukiami rezultatai** |
| **1** | | **2** | **3** | **4** | **5** | **6** |
| 1. | | Dalyvavimas kvalifikacijos tobulinimo renginiuose | Sausio-gruodžio mėn. | V. Aleksienė  I. Balčaitytė  A. Gudžiūnienė  B. Vaičekauskienė  N. Lukoševičienė | - | Specialistai tobulins dalykinę, socialinę, emocinę ir sveikos gyvensenos, komunikavimo, bei kūrybiškumo kompetencijas |
| **1.2. Sukurti sąlygas kiekvienam mokiniui pagal jo gebėjimus įgyti aukštesnius pasiekimus, suteikiant tvarius žinių pagrindus** | | | | | | | |
| **Eil.**  **Nr.** | | **Priemonės pavadinimas** | **Data** | **Vykdytojai** | **Reikalingos lėšos** | **Laukiami rezultatai** |
| **1** | | **2** | **3** | **4** | **5** | **6** |
| 1. | | VGK posėdžiai | Kartą per mėnesį | B.Vaičekauskienė R. Latvienė |  | Bus rengiami VGK posėdžiai jų laiką numatant prieš savaitę. Įvyks ne mažiau, kaip 12 vaiko gerovės komisijos posėdžių, kuriuose bus aptartos pakviestų mokinių mokymosi, elgesio ir lankomumo problemos, numatytos priemonės situacijai pagerinti. |
| 2. | | Mokinių, turinčių specialiųjų ugdymosi poreikių, kūrybiškumo savaitė „Mokausi kurdamas“ | Gruodžio mėn. | A. Gudžiūnienė B. Vaičekauskienė | - | Dalyvaus 50 proc. mokinių, turinčių specialiųjų ugdymo (si) poreikių. Mokiniai susipažins su žiemos švenčių tradicijomis, mokysis bendrauti ir bendradarbiauti. |
| 3. | | Individualių ugdymo ir švietimo pagalbos mokiniui planų sudarymas | Spalio mėn. | V. Aleksienė  I. Balčaitytė  N. Lukoševičienė  A. Gudžiūnienė  B. Vaičekauskienė |  | Bus sudaryti individualūs ugdymo ir švietimo pagalbos mokiniui planai visiems mokiniams, turintiems elgesio problemų ir specialiųjų ugdymosi poreikių. |
| 1. **Tikslas. Kurti bebarjeres ugdymo sąlygas kiekvienam bendruomenės nariui** | | | | | | | |
| **2.1. Įgyvendinti Tūkstantmečio mokyklų programą** | | | | | | | |
| **Eil.**  **Nr.** | | **Priemonės pavadinimas** | **Data** | **Vykdytojai** | **Reikalingos lėšos** | **Laukiami rezultatai** |
| **1** | | **2** | **3** | **4** | **5** | **6** |
| 1. | | 40 valandų individualizuoti ilgalaikiai praktiniai “Taikomosios elgesio analizės terapijos (ARBA)“ mokymai | Vasario-balandžio mėn. | V. Aleksienė  I. Balčaitytė  A. Gudžiūnienė  B. Vaičekauskienė |  | Mokymų metu švietimo pagalbos specialistai patobulins profesines kompetencijas darbe su emocijų ir elgesio sutrikimų turinčiais mokiniais. |
| 2. | | 4 valandų supervizijos pagalbos mokiniui specialistams ir 1-8 kl. vadovams | Sausio-gruodžio mėn. | V. Aleksienė  I. Balčaitytė  A. Gudžiūnienė  B. Vaičekauskienė |  | Supervizijų metu bus sprendžiami sudėtingi mokymo(si), elgesio, emocinių sunkumų, bendradarbiavimo atvejai. Bus aptarti mažiausiai 3 atvejai. |
| 3. | | 40 valandų ilgalaikiai mokymai „Dailės terapija, dirbant su elgesio ir emocijų problemų turinčiais mokiniais“ | Balandžio-spalio mėn. | V. Aleksienė  I. Balčaitytė  A. Gudžiūnienė  B. Vaičekauskienė |  | Programos metu pagalbos mokiniui specialistai tobulins profesines, kūrybiškumo kompetencijas, reikalingas įtraukties principų įgyvendinimui. |
| **2.2.Tobulinti mokinių ir pedagogų kompetencijas, įgyvendinant rajoninius, nacionalinius ir tarptautinius projektus** | | | | | | | |
| 1. | Rajoninis STEAM projektas „Pojūčių ekspedicija“ įvairių gebėjimų 3-4 kl. mokiniams | | Gegužės mėn. | V. Aleksienė  I. Balčaitytė  A. Gudžiūnienė  B. Vaičekauskienė | 100 | Dalyvaus 3-4 kl. įvairių gebėjimų mokiniai iš 3 Raseinių rajono ugdymo įstaigų. Mokiniai, naudodamiesi penkiais pagrindiniais pojūčiais, atliks praktines užduotis tobulins savarankiškumo, bendravimo ir bendradarbiavimo, skaitmeninio raštingumo įgūdžius. |
| 2. | Rajoninis meninio skaitymo konkursas ,,Vaikystės žodžiai“ | | Balandžio mėn. | V. Aleksienė  A. Gudžiūnienė  B.Vaičekauskienė | 100 | Konkurse dalyvaus IUG, PUG vaikai ir 1-8 kl. mokiniai iš 5 rajono ugdymo įstaigų. Bus ugdomas mokinių pilietiškumas, saviraiška ir kalbiniai įgūdžiai. |
| 1. **Tikslas. Gerinti socialinę emocinę aplinką, integruojant progimnazijos vertybes į bendruomenės veiklas** | | | | | | | |
| * 1. **Stiprinti ryšius tarp mokinių tėvų ir pedagogų, užtikrinant ugdymo tikslų įgyvendinimą** | | | | | | | |
| **Eil.**  **Nr.** | **Priemonės pavadinimas** | | **Data** | **Vykdytojai** | **Reikalingos lėšos** | **Laukiami rezultatai** |
| **1** | **2** | | **3** | **4** | **5** | **6** |
| 1. | Psichologo konsultacinės valandos tėvams | | Vasario – lapkričio mėn. | I. Balčaitytė | - | Bus organizuojamos konsultacinės valandos tėvams, kurių vaikai susiduria su psichologiniais ir emociniais sunkumais. Konsultacijų metu bus aptariami ir sprendžiami auklėjimo, tarpusavio santykių, emocijų valdymo ir kiti klausimai. |
| 2. | Logopedinių pratybų praktiniai užsiėmimai PUG ir 1 klasių mokiniams, jų tėvams. | | Spalio – lapkričio mėn. | A. Gudžiūnienė | - | Dalyvaus visi naujai pradėję lankyti logopedines pratybas PUG ir 1 klasių mokiniai ir jų tėvai. Stiprės logopedo teikiamos pagalbos efektyvumas. Gerės vaikų kalbos, mokymosi pasiekimai, vaikų savijauta mokykloje bei socialiniai santykiai su aplinkiniais. |
| * 1. **Gerinti mokinių ir pedagogų emocinę sveikatą ir kurti saugią psichosocialinę aplinką** | | | | | | | |
| **Eil.**  **Nr.** | **Priemonės pavadinimas** | | **Data** | **Vykdytojai** | **Reikalingos lėšos** | **Laukiami rezultatai** |
| **1** | **2** | | **3** | **4** | **5** | **6** |
| 1. | Tarptautinė Tolerancijos diena | | Lapkričio 16 d. | B. Vaičekauskienė | - | Į dienos veiklas įsijungs ne mažiau kaip 90 proc. 1-8 klasių mokinių. Mokiniai mokysis draugiškumo, tolerancijos, pagarbos šalia esančiam, bus išrinktas tolerantiškiausias pradinukas. |
| 2. | Užsiėmimai (klasių valandėlės) SEU temomis | | Sausio – gruodžio mėn. | B. Vaičekauskienė  I. Balčaitytė | - | Užsiėmimuose dalyvaus 40 proc. PUG 1-8 kl. mokinių, kurie pagal užsiėmimo temą įgis naujų žinių, tobulins savitvardos, socialinio sąmoningumo tarpusavio santykių, atsakingų sprendimų priėmimo kompetencijas. |
| 3. | LIONS QUEST programos „Paauglystės kryžkelės“ ir „Laikas kartu“ | | 2 kartus per mėnesį | K. Vileišienė  PUG, 1-8 kl. vadovai | - | 100 proc. PUG vaikų ir 1-8 kl. mokinių dalyvaus programoje. Jie ugdys emocines ir socialines kompetencijas: savimonę, socialinį sąmoningumą, atsakingą sprendimų priėmimą, savitvardą ir bendravimo įgūdžius. |
| 4. | Žaidimas “Kuriame istoriją kartu” | | Sausio – gruodžio mėn. | B. Vaičekauskienė  I. Balčaitytė  A. Gudžiūnienė  V. Aleksienė | 100 | Bus parengtas stalo žaidimas skirtas 1 - 8 klasių mokiniams, kuris padės lavinti mokinių kūrybiškumą, plės žodyna, stiprins socialines emocines kompetencijas ir stiprins veikimo kartu įgūdžius. |
| 5. | Tyrimas „3-8 kl. mokinių patyčių paplitimas progimnazijoje“ | | Gruodis | B. Vaičekauskienė  I. Balčaitytė |  | Bus įvertinta patyčių paplitimo progimnazijoje situacija, gauti duomenys pristatyti administracijai ir klasių vadovams, pateiktos rekomendacijas ir planuojamos prevencinės veiklos remiantis gautais rezultatais. |
| * 1. **Stiprinti bendrystę su mokinių tėvais ir socialiniais partneriais įtraukiant juos į gyvenimo mokykloje kūrimą** | | | | | | |
| **Eil.**  **Nr.** | **Priemonės pavadinimas** | | **Data** | **Vykdytojai** | **Reikalingos lėšos** | **Laukiami rezultatai** |
| **1** | **2** | | **3** | **4** | **5** | **6** |
| 1. | Individualios konsultacijos tėvams | | Sausio – gruodžio mėn. | V. Aleksienė  I. Balčaitytė  A. Gudžiūnienė  B. Vaičekauskienė  N. Lukoševičienė | - | Konsultacijų metu tėvai gaus informaciją apie kalbinių gebėjimų ugdymą bei tinkamų ugdymo metodų ir būdų parinkimą, elgesio keitimo ir mokymosi strategijų sukūrimo pagalbos planą.  Dalyvaujant tėvams, esant būtinybei bus sudarytas elgesio keitimo ir mokymosi strategijų sukūrimo pagalbos planas, kurio nuostatų vienodai bus laikomasi mokykloje ir namuose. Pagerės mokinių mokymosi rezultatai, emocinė savijauta. |
| 2. | Tarptautinė Draugo diena | | Lapkričio 27 d. | A. Gudžiūnienė  B. Vaičekauskienė | 50 | Į dienos veiklas įsijungs PUG, 1-8 klasių mokiniai. Mokiniai mokysis draugiškumo, pagarbos šalia esančiam. Bus pasveikinti mokyklos socialiniai partneriai. |

SUDERINTA

Raseinių Šaltinio progimnazijos

VGK 2025 m. sausio 15 d.

posėdyje  (protokolo Nr. 2)